Here is a page extracted from Wikipedia that may contain CSS, HTML, and a lot of unformatted text.

Title: La Cerollera
Content: La Cerollera (La Sorollera en catalán, La Cerollera en castellano) ye un municipio aragonés de la provincia de Teruel, situato en la comarca de lo Baixo Aragón y partiu chudicial d'Alcanyiz.

La suya población yera de 96 habitants en 2016, en una superficie de 33,75 km², con una densidat de población de 2,84  hab/km².

Cheografía 
Ye situato en las zagueras sierras de lo norte de lo Sistema Iberico, entre lo río Mezquín, lo río Alcherez y lo río Tastavins, a 840 metros d'altaria dencima de lo ran de la mar y a una distancia de 181 km de la ciudat de Teruel, la capital de la suya provincia, y de 31 km d'Alcanyiz, la capital de lo suyo partiu chudicial.

Mugas 
Lo suyo termin municipal muga con Ráfals, con Mont-royo, con Torre d'Arcas, con La Chinebrosa, con La Canyada de Beric, con Belmont de Sant Chusé y con un cantón de lo termin de Fórnols.

Etimolochía 
En "Rationes decimarum Hispaniae (1279-80): Aragón y Navarra" figura como Lacervillera.

En lo Libro del Reparo del General de 1489-1491 s'escribe La Cirollera. En lo Fogache de 1495 s'escribiba La Azarolera. La denominación en catalán local Sorollera ye l'adaptación de lo nombre aragonés de l'árbol Sorbus domestica u cerollera. Este árbol se diz en catalán Servera, pero en valenciano s'emplegan los aragonesismos atzaroller, atsarollera y soroller, esta zaguera por analochía con soroll, ruido.

La tradición popular diz que lo nombre mes antigo de lo lugar ye Masos de Cervera, un grupo de torres u mases que bi heba arredol d'una mas important, on huei ye la Casa de los Blasos. Si esta hipotesi popular en base a l'apellito Cervera prou común en Catalunya ye cierta, l'apellito Cervera como toponimo s'aragonesizó a livel oficial ta Cerollera (lo nombre castellano de l'arbol, serval, no s'emplega guaire en castellano d'Aragón). En una segunda fase s'adaptó lo nombre oficial en lo catalán local ta Sorollera.

Parla 
Lo catalán local se clasifica en las Parlas de lo Mezquín-Guadalop.

Demografía

Administración

Reparto de concellers

Alcaldes

Molimentos 
 Ilesia de Nuestra Sinyora d'o Remedio, a ilesia parroquial d'o lugar, adedicada a Nuestra Sinyora d'o Remedio, una ilesia d'o sieglo XVIII en estilo barroco.
 Casa-palacio d'o marqués de Santa Coloma, un edificio d'o sieglo XVI construyiu en estilo renaixentista.

Fiestas 
7 de setiembre.

Referencias

Vinclos externos 
 Pachina web ofiCial municipal.